EkBass/fiwiki-20250220-pages-articles huggingface dataset:
Pop Idol

Pop Idol on brittiläinen ITV-televisiokanavan esittämä kykyjenetsintäohjelma, jossa haettiin uusia nuoria laulajia. Samaan formaattiin perustuvia ohjelmia on sittemmin tuotettu ympäri maailmaa, esimerkiksi American Idol Yhdysvalloissa, Deutschland sucht den SuperStar Saksassa, Australian Idol Australiassa ja Idols Suomessa. Pop Idol ei ollut ensimmäinen television kykyjenetsintäohjelma, sillä vuosina 1996-1997 näytettiin kaksi kautta brittiläistä sarjaa The Big Big Talent Showhttp://www.tv.com/shows/the-big- big-talent-show/ . Pop Idolin loi musiikkivaikuttaja Simon Fuller yhdistämällä perinteiseen kykyjenetsintäkilpailuun tositelevisioelementtejä. Pop Idol -ohjelma käytti television interaktiivisuutta vahvasti hyödyksi käyttämällä muun muassa puhelinäänestystä voittajien valinnassa. Ensimmäisen tuotantokauden finaali helmikuussa 2002 keräsi enemmän puhelinääniä kuin mikään brittiläinen yhden illan äänestysohjelma koskaan. Ohjelmaa tehtiin kaksi tuotantokautta: ensimmäisen kauden 2001–2002 voittaja oli Will Young (myös toiseksi tullut Gareth Gates on menestynyt kansainvälisesti), toisen kauden 2002–2003 Michelle McManus. Sittemmin Pop Idolin on korvannut toinen kykyjenetsintäohjelma, The X Factor. Pop Idolissa kilpailijoita arvosteli nelihenkinen tuomaristo (Pete Waterman, Simon Cowell, Nicki Chapman ja Neil ”Dr” Fox), joka karsi hakijoiden joukosta finalistit, joista katsojat äänestivät voittajan. Lahjakkaiden osallistujien lisäksi huonoimmat laulajat saivat usein lähetysaikaa ja he vastaanottivat usein kitkerää ja suoraa kritiikkiä tuomareilta (erityisesti Simon Cowellilta, jonka suorapuheinen kritiikki teki hänestä kuuluisan myös American Idolissa). ==Lähteet== Luokka:2000-vuosikymmenen brittiläiset tositelevisiosarjat Luokka:Idols Luokka:ITV:n televisio-ohjelmat
Kauppakeskus Minna

Kauppakeskus Minna on kauppakeskus Kuopion keskustassa Haapaniemenkadulla. Nimensä se on saanut Minna Canthin mukaan. Sen naapureita ovat muun muassa H-talo ja Viihdekeskus Minna. Talon rakennutti alun perin Kuopion kauppiaat ja yrittäjät ry, ja se valmistui pitkällisten vaiheiden jälkeen vuonna 1988. Aluksi kauppiastavarataloksi rakennettu kauppakeskus käytti nimeä Savon City, mutta 1990-luvun alussa tapahtuneen konkurssin jälkeen ja omistajan vaihduttua myös nimi vaihtui nykyiseksi. Osoitteessa Haapaniemenkatu 18 toimivan kauppakeskuksen omistaa viereisen Viihdekeskus Minnan tavoin julkisen alan eläkerahoituslaitos Keva. == Myymälät == * Kampaamokauppa Hairlekiini * Underground Store * Lelukauppa Partanen * Kaiku Kids * Timanttiset * Lindex * Optisyke * Paperikuu * Suomalainen Kirjakauppa == Palveluyritykset == * Burger5 * Finnkino Scala * HammasMehiläinen * Kahvila Brü * Kauneushoitola Eila Mytkäniemi * Kuopion Ajokouluttajat * Parturi-kampaamo Hairlekiini * Ravintola Sanskriti == Muut palvelut == * Inova * 2K Insinööritoimisto * Solteq Oyj * Mainostoimisto Taiga ==Lähteet== == Aiheesta muualla == * Kauppa- ja viihdekeskus Minnan virallinen kotisivu Minna Luokka:Multimäki
Pohjois-Sentinel

Pohjois-Sentinel on Intialle kuuluva 72 neliökilometrin kokoinen saari Andamaanien saariryhmässä Bengalinlahdella. Saari on pyöreä, rannalta rannalle on noin 7–8 kilometriä, ja se on rantoja lukuun ottamatta metsän peitossa. Saari kuuluu Andamaanien ja Nikobaarien erityishallintoalueeseen, ja sen alkuperäiskansalle on annettu oma itsehallinto. Ulkopuolisilta pääsy saarelle on kielletty ja se on Intian lakien nojalla rangaistava teko. Saaren alkuasukkaat, sentinelit, ovat yksi maailman eristyneimmistä ja sisäsiittoisimmista kansoista. He kieltäytyvät kontaktista ulkomaailman kanssa. Intian vuoden 2011 väestönlaskennan mukaan saarella asuu 3 naista ja 12 miestä. Väestönlaskenta jouduttiin suorittamaan helikopterista ja tulokseen on suhtauduttava varauksellisesti. Arviot sentinelien määrästä vaihtelevatkin 39:n ja 400:n välillä. Maaliskuussa 2005 Andamaanien hallinto teki päätöksen, jonka mukaan alkuasukkaiden asioihin sekaantuminen minimoidaan. Intian hallitus on kieltänyt menemästä kolmea mailia (n. viisi kilometriä) lähemmäksi saarta. Tammikuussa 2006 kaksi humalaista intialaista kalastajaa rantautui saarelle. Molemmat tapettiin ja haudattiin. Intian viranomaiset yrittivät käydä tutkimassa tapausta, mutta sentinelit estivät maahan tunkeutumisen nuolisateella. Noin 60 kilometriä Pohjois-Sentineliltä etelään sijaitsee Etelä-Sentinelin saari, joka on asumaton ja kooltaan vain 1,6 neliökilometriä. == Lähteet == * * === Viitteet === == Aiheesta muualla == * ESA:n (European Space Agencyn) kuva Pohjois-Sentinelin saarelta Luokka:Andamaanit ja Nikobaarit
Stanislav Petuhov

Stanislav Afanasjevitš Petuhov (; s. 19\. elokuuta 1937 Moskova, Neuvostoliitto) on venäläinen entinen jääkiekkoilija. Hän oli pelipaikaltaan oikea hyökkääjä. Hän pelasi 96 maaottelua tehden 19 maalia Neuvostoliiton maajoukkueessa. Petuhov pelasi jääkiekkoseurassa Moskovan Dynamo 388 liigaottelua tehden 170 maalia Neuvostoliiton mestaruussarjassa. == Parhaat saavutukset == * jääkiekon olympiakulta 1964 * jääkiekon olympiapronssi 1960 * jääkiekon maailmanmestaruus 1963 Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1937 syntyneet Luokka:Elävät henkilöt
Filebos (dialogi)

Filebos (; ) on Platonin kirjoittama dialogi. Sen toinen nimi Thrasylloksen jaottelussa on Nautinnosta (, Peri hēdonēs).Diogenes Laertios (DL): Merkittävien filosofien elämät ja opit III.58–60. Dialogissa Sokrates, Protarkhos ja Filebos keskustelevat siitä, onko hyvä sama asia kuin nautinto tai viisaus.Tenkku, Jussi & Thesleff, Holger: ”Esittelyjä ja selityksiä”. Teoksessa Platon 1999, s. 384–393. == Historia == Platonin teosten joukossa Filebos kuuluu tämän myöhäisvaiheen dialogeihin. Näin se on kirjoitettu siihen aikaan, jolloin Platon oli palannut Sisiliasta lopullisesti Ateenaan toimiakseen perustamansa Akatemian johdossa kuolemaansa saakka. Tarkemmin dialogi on ajoitettu noin vuoteen 360 eaa. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu III tetralogiaan yhdessä dialogien Parmenides, Pidot ja Faidros kanssa. Aiheensa puolesta Thrasyllos luki dialogin Platonin eettisten teosten joukkoon. == Sisältö == Dialogi käsittelee pääasiassa sitä, onko nautinto vai viisaus sama kuin hyvä. Sokrates väittää, että kumpikaan ei ole yksin hyvä. Sen sijaan hyvä koostuu sekä nautinnosta että viisaudesta, mutta hyvän elämän erinomaisuus on nimenomaan viisauden, älyn ja muistin, sekä niihin liittyvien oikeiden mielipiteiden ja oikean päättelyn, ansiota, ja ne ovat nautintoja tavoiteltavampia.Platon: Filebos 11a–67b. Dialogin katsotaan sisältävän vähemmän huumoria kun aiemmat dialogit, ja se painottaa filosofiaa ja filosofisia spekulaatioita yli draaman ja runouden.Jowett, B: Johdanto teoksen Platon, Philebus , englanninkieliseen käännökseen, luku 1.Schofield, Malcolm: ”Plato”. Teoksessa Craig, E. (toim.): Routledge Encyclopedia of Philosophy. London: Routledge. 1998, 2002. Haettu syyskuussa 2006. == Lähteet == == Kirjallisuutta == === Suomennos === * Platon: Filebos. Teoksessa === Muita käännöksiä ja tekstilaitoksia === * Plato: Philebus. Teoksessa Kreikankielinen alkuteksti. * Plato: Philebus. Teoksessa Kreikankielinen alkuteksti ja englanninkielinen käännös. == Aiheesta muualla == === Teos === * Plato: Philebus. Perseus. * Plato: Philebus. The Internet Classics Archive. * Plato: Philebus. Project Gutenberg. Luokka:Platonin dialogit
Aljoša Asanović

Aljoša Asanović (s. 14. joulukuuta 1965 Split, Jugoslavia) on kroatialainen entinen jalkapalloilija, joka työskentelee nykyään Kroatian jalkapalloliitossa. Asanovićin pelipaikka oli keskikenttäpelaaja. Asanović aloitti ammattilaisuransa Hajduk Splitissä vuonna 1984. Vuonna 1990 hän siirtyi Ranskaan, FC Metzin joukkueeseen. Hän edusti Ranskassa myös AS Cannesia ja Montpellier’ta. Vuonna 1994 Asanović palasi yhden kauden ajaksi takaisin Hajdukiin. Seuraavana vuonna hän pelasi Real Valladolidissa Espanjassa, kunnes palasi jälleen kasvattajaseuraansa. Tällä kertaa kotimaan visiitti kesti vajaan kauden, jonka jälkeen Asanović lähti Englantiin, Derby Countyyn, josta yhden kauden jälkeen SSC Napolin joukkueeseen Italiaan. Vuodet 1998-2000 Asanović edusti Panathinaikosta Kreikassa. Sen jälkeen hän teki lyhyet vierailut Itävaltaan, Austria Wieniin, ja Australiaan, Sydney Unitediin, kunnes päätti uransa moneen kertaan edustamansa Hajduk Splitin riveissä vuonna 2002. Asanović oli mukana Kroatian maajoukkueessa sen kultaisina vuosina 1994-1998. Hän pelasi EM-kisoissa 1996 ja MM-kisoissa 1998. Jälkimmäisissä Kroatia voitti pronssia, pitkälti maalikuninkuuteen yltäneen Davor Sukerin maaleilla. Asanović debytoi maajoukkueessa 17. lokakuuta 1990 Yhdysvaltoja vastaan pelatussa ottelussa, joka oli Jugoslaviasta irronneen Kroatian ensimmäinen maaottelu. Hän teki myös ottelun ensimmäisen maalin. Asanovićin viimeiseksi maaotteluksi jäi Ranskaa vastaan pelattu ystävyysottelu 28. toukokuuta 2000. Yhteensä hän pelasi Kroatian joukkueessa 62 maaottelua, joissa teki neljä maalia. Lisäksi hän ehti pelata kolme ottelua Jugoslavian maajoukkueessa. == Lähteet == Luokka:Kroatialaiset jalkapalloilijat Luokka:Vuonna 1965 syntyneet Luokka:Elävät henkilöt
Kiptšakit

Kiptšakit olivat muinainen turkkilainen kansa. Läntisiä kiptšakkeja on kutsuttu myös kumaaneiksi ja polovtseiksi. Kiptšakit olivat alkuaan Irtyš-joen alueelta. He valtasivat eteläisen Venäjän 900-luvulla ja perustivat paimentolaisvaltion Mustanmeren aroille. He valloittivat myös Moldovan, Valakian ja osan Transilvaniaa 1000-luvulla ja tekivät näiltä alueilta käsin ryöstöretkiä Bysanttiin ja Unkarin kuningaskuntaan. Vuonna 1089 heidät voitti Unkarin kuningas Ladislaus I Pyhä, 1100-luvulla Kiovan Rusin ruhtinas Vladimir Monomah ja lopullisesti mongolivaltakunta vuonna 1241. Mongolivaltakunnan hajoamisen jälkeen kiptšakit olivat osa Kultaista ordaa, jota onkin kutsuttu myös kiptšakkien kaanikunnaksi. Mamelukkien ensimmäisen dynastian jäsenet olivat kiptšakkeja. Turkkilaisten kielten luoteishaara on nimetty kiptšakkien mukaan. Kiptšakit muodostavat osittain useiden tataariväestöjen esi-isät. == Lähteet == === Viitteet === Luokka:Muinaiset kansat Luokka:Turkkilaiset kansat Luokka:Unkarin keskiaika
Theages (dialogi)

Theages (; ) on Platonin nimiin laitettu dialogi. Sen toinen nimi Thrasylloksen jaottelussa on Filosofiasta (, Peri filosofias).Diogenes Laertios (DL): Merkittävien filosofien elämät ja opit III.58–60. Dialogissa keskustelevat Sokrates, Demodokos ja Theages. Dialogia pidetään yleisesti epäperäisenä.Thesleff, Holger: "Esittelyjä ja selityksiä". Teoksessa Platon 1999, s. 361–363. == Historia == Dialogi luettiin Platonin teosten joukkoon antiikin aikana. Nykyään tutkijat pitävät dialogia yleisesti epäperäisenä eli jonkun toisen henkilön kirjoittamana. Sen arvellaan mahdollisesti olevan Akatemian myöhempää tuotantoa. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu V tetralogiaan yhdessä dialogien Kharmides, Lakhes ja Lysis kanssa. Aiheensa puolesta Thrasyllos luki dialogin Platonin kätilöivien (maieutikos) teosten joukkoon. == Sisältö == Dialogi käsittelee filosofiaa ja vallankäyttöä. Demodokos esittelee poikansa Theageen Sokrateelle ensimmäistä kertaa. Tämän jälkeen keskustellaan Sokrateen jumalallisesta sisäisestä äänestä (daimonion), ja kuvataan neljä kertaa, jolloin Sokrates oli saanut jumalilta peräisin olevan ennakkoaavistuksen. Jokaisella kerralla neuvo oli kuitenkin jätetty huomiotta huonoin seurauksin.Platon: Theages 121a–131a. Friedrich Nietzsche lainasi Theageen dialogissa esittämää ajatusta siteeraten vapaasti "Jokainen meistä tahtoisi olla kaikkien ihmisten valtias, ja jos mahdollista, Jumalankin" teoksessaan Tahto valtaan. Hänen mukaansa tämä asenne tuli herättää jälleen henkiin.Nietzsche, Friedrich: Tahto valtaan IV.I.4. == Lähteet == == Kirjallisuutta == === Suomennos === * Platon: Theages. Teoksessa === Muita käännöksiä ja tekstilaitoksia === * Plato: Theages. Teoksessa Kreikankielinen alkuteksti. * Plato: Theages. Teoksessa Kreikankielinen alkuteksti ja englanninkielinen käännös. == Aiheesta muualla == * Plato: Theages. Perseus. Luokka:Platonin dialogit
Boris Zaitsev

Boris Zaitsev (23. maaliskuuta 1937 Moskova, Neuvostoliitto – 24. helmikuuta 2000) oli venäläinen jääkiekkomaalivahti. Hän pelasi seitsemän maaottelua Neuvostoliiton maalivahtina ollen voittamassa olympiakultaa Innsbruckissa 1964. Neuvostoliiton mestaruussarjassa Zaitsev pelasi 251 liigaottelua Moskovan Dynamon joukkueessa. == Parhaat saavutukset == * jääkiekon olympiakulta 1964 * jääkiekon maailmanmestaruus 1963 == Aiheesta muualla == * Boris Zaitsevin profiili SR/Olympic Sports -tietokannassa Luokka:Neuvostoliittolaiset jääkiekkomaalivahdit Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1937 syntyneet Luokka:Vuonna 2000 kuolleet
Viilu

Viilu on tukista useimmiten sorvaamalla saatu ohut levy ja vanerin perusosa. Viilu voidaan myös valmistaa höyläämällä, jolloin saadaan höyläviilu. Viilujen paksuus ja koko vaihtelee puulajin ja käyttötarpeen mukaan. Havuviilu eli kuusesta tai männystä sorvattu viilu on yleensä 2–4 mm paksu, koivuviilu taas 1–2 mm. Höyläviilut ovat ohuempia, 0,2 mm:stä ylöspäin. == Viilun käyttö == Viilun käyttö on tavallista pinnoitteena, erityisesti koristeena. Huonekalujen koristelussa viilu on erityisen suosittua intarsian yhteydessä, jolloin voidaan yhdistellä eri puulajeista valmistettuja viiluja, joita voidaan vielä työstää esimerkiksi lämpökäsittelyllä tai värjäämällä. Värjäyksessä on mahdollista käyttää pintavärjäystä, kuten petsausta, joka on tosin ongelma viilun kuluessa tai sitä hiottaessa, sekä myös läpivärjäämistä, johon tarvitaan esimerkiksi painetta tai liuottimia, kuten ammoniakkia, mikä toisaalta vaatii työturvallisuuden kannalta huolellisuutta. Koristeluviiluksi on luontaisen värin vuoksi suosittu monia puulajeja, jopa sademetsien lajeja, mutta se herättää kritiikkiä ympäristötuhojen kannalta. Helposti leikkaantuviksi ja työstettäväksi puulajeiksi mainitaan muun muassa haapa, leppä, mahonki ja päärynä, kovemmiksi ja vaikeammin käsiteltävämmiksi koivut, mänty, saarni, tammi ja jalava. Erityisen kovia ovat tunnetusti palisanteri ja eebenpuu. == Katso myös == * Duramold * Viilupuu == Lähteet == == Aiheesta muualla == Luokka:Puunjalostusteollisuus Luokka:Puuntyöstö
Karabulak

Karabulak (ing. ja ) on kaupunki Venäjän federaation Pohjois-Kaukasiassa sijaitsevassa Ingušian tasavallassa, linnuntietä noin 17 kilometriä pääkaupungista Magasista koilliseen. Kaupunki on Pohjois-Kaukasian poikki kulkevan valtatien M29 ja Venäjän rautateiden samansuuntaisen poikittaisradan varrella. Tasavallan päälentokenttä löytyy noin 10 kilometriä kaupungin itäpuolelta. == Asukasluvun kehitys == Karambulak oli vuonna 2010 suoritetun väestönlaskennan mukaan Ingušian neljänneksi suurin kaupunki Nazranin (93 335 as.), Ordžonikidzevskajan (61 598 as.) ja Malgobekin (31 018 as.) jälkeen. Sittemmin kaupunki on kasvanut usealla tuhannella asukkaalla. * 31 279 (2002) * 30 961 (2010) ==Lähteet== ==Aiheesta muualla== Luokka:Ingušian kaupungit
Malgobek

Malgobek (, ingušian kielellä: Магӏалбике, Mağalbike) on kaupunki Venäjän federaation Pohjois-Kaukasiassa sijaitsevassa Ingušian tasavallassa, linnuntietä 42 kilometriä pääkaupungista Magasista pohjoisluoteeseen. Se on Mağalbiken piirin hallinnollinen keskus, muttei itse kuulu siihen vaan muodostaa oman kaupunkipiirinsä. == Asukasluvun kehitys == Asukasluvultaan Malgobek on Ingušian kolmanneksi suurin kaupunki Nazranin (93 335 as.) ja Ordžonikidzevskajan (61 598 as.) jälkeen. Se on väkiluvultaan merkittävästi pääkaupunki Magasia suurempi. * 13 900 (1959) * 20 364 (1989) * 41 876 (2002) * 31 018 (2010) == Historia == Malgobekin asutus perustettiin vuonna 1935 ja kaupunki siitä tuli 1939. Toisessa maailmansodassa Malgobek oli Saksan miehittämä 12. syyskuuta 1942 - 3. tammikuuta 1943. ==Lähteet== Luokka:Ingušian kaupungit
Eduard Ivanov

Eduard Georgijevitš Ivanov (, 25. huhtikuuta 1938 Moskova, Venäjän SFNT, Neuvostoliitto – 15. tammikuuta 2012) oli venäläinen jääkiekkoilija, olympiavoittaja, maailman- ja euroopanmestari. Ivanov oli Neuvostoliiton maajoukkueen parhaita puolustuspelaajia 1960-luvulla. Hän pelasi Neuvostoliiton maajoukkueessa 79 maaottelua, joissa teki 16 maalia. Ivanov pelasi 300 Neuvostoliiton mestaruussarjan ottelua tehden niissä 40 maalia.http://www.chidlovski.net/1954/54_player_info.asp?p_id=i003 Hän pelasi armeijan joukkueessa, TsSKA Moskovassa.http://www.sports- reference.com/olympics/athletes/iv/eduard-ivanov-1.html Urheilijanuransa jälkeen Ivanov toimi jääkiekkovalmentajana. Hän kuoli 73-vuotiaana 15. tammikuuta 2012.Rambler.ru == Saavutuksia == * Olympiakulta 1964 ** Olympiaturnauksen paras puolustaja * Maailman- ja euroopanmestaruus 1963, 1964, 1965 ja 1967 ** MM-pronssia/EM-hopeaa 1961 * Neuvostoliiton mestaruus 1963, 1964, 1965 ja 1966 == Lähteet == * Eduard Ivanov Biography and Olympic Results Olympics at Sports-Reference.com * Profiili === Viitteet === Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1938 syntyneet Luokka:Vuonna 2012 kuolleet
Ishiharan testi

Ishiharan testi on koe, jossa henkilön on erotettava hänelle näytettävästä kuvasta erivärisistä täplistä muodostuva numero. Kokeella testataan värisokeutta ja sen astetta. Numeron tilalla voi olla myös jatkuva viiva, jota täytyy seurata alusta loppuun. Mikäli henkilöllä ilmenee värisokeutta, tehtävä osoittautuu hankalaksi tai mahdottomaksi. Testi on nimetty sen suunnittelijan Tokion yliopiston professori Shinobu Ishiharan (1879–1963) mukaan. Testi julkistettiin ensimmäisen kerran vuonna 1917. File:Ishihara_9.png|Esimerkki Ishiharan testikuvasta. Normaalisti värinäkevien pitäisi nähdä kuvassa numero 74, dikromaattisesti tai trikromaattisesti häiriintyneestä värinäöstä kärsivien numero 21 ja punavihervärisokeiden ei pitäisi nähdä mitään numeroa. Tietokoneen näytön väriasetukset kuitenkin voivat muokata tulosta, minkä takia testi voi tällaisenaan antaa virheellisen tuloksen. File:Ishihara-12.gif|Testin toimintatapa. Numero muodostuu erivärisistä täplistä kuin muut, taustalla olevat täplät. Henkilö, joka sekoittaa toisiinsa kaksi eri väriä, ei näe numeroa, sillä hänelle pallot näyttävät samanvärisiltä. Tämän numeron (12) näkevät myös täysin värisokeat täplien kontrastieron takia. ==Aiheesta muualla== * Eräs muunnelma Ishiharan testikuvasta * Ishiharan testikuvia Luokka:Diagnostiset tutkimukset Luokka:Näkövammaisuus
Carsten Ramelow

Carsten Ramelow (s. 20. maaliskuuta 1974 Länsi-Berliini, Saksa) on saksalainen entinen jalkapalloilija. Bayer Leverkusenia vuodesta 1995 edustaneen Ramelowin pelipaikka on puolustava keskikenttäpelaaja. Ennen Bayeria 185 senttimetriä pitkä Ramelow edusti Hertha BSC Berliniä. Saksan maajoukkueessa Ramelow pelasi vuosina 1998–2004 46 ottelua, joissa teki kolme maalia. Hän edusti maataan muun muassa EM-kisoissa 2000 ja MM-kisoissa 2002. Hän lopetti maajoukkueuransa kesällä 2004, juuri ennen EM-kisoja. == Lähteet == Luokka:Saksalaiset jalkapalloilijat Luokka:Vuonna 1974 syntyneet Luokka:Elävät henkilöt
Capote

Capote on vuonna 2005 ensi-iltansa saanut Bennett Millerin ohjaama draamaelokuva kirjailija Truman Capotesta, joka lukee lehdestä murhasta ja kirjoittaa siitä kirjan. Elokuva perustuu Gerald Clarken samannimiseen romaaniin. Elokuvan käsikirjoitti Dan Flutterman ja Capotea näyttelee elokuvassa Philip Seymour Hoffman. Elokuvan ensi-ilta oli Yhdysvalloissa 30. syyskuuta 2005 ja Suomessa 24. helmikuuta 2006. Hoffman voitti roolistaan parhaan miespääosan Oscarin, Baftan, Golden Globen ja SAG-palkinnon. Elokuva oli ehdolla parhaan elokuvan, ohjaajan, naissivuosan (Catherine Keener) ja sovitetun käsikirjoituksen Oscarin saajaksi. ==Näyttelijät== == Aiheesta muualla == * * Capote Box Office Mojossa * Capote Rotten Tomatoesissa * Capote Metacriticissä Luokka:Vuoden 2005 yhdysvaltalaiset elokuvat Luokka:Bennett Millerin ohjaamat elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset rikosdraamaelokuvat Luokka:Golden Globe -palkitut elokuvat Luokka:SAG-palkitut elokuvat
Karakorum (kaupunki)

Karakorum () oli kaupunki nykyisen Mongolian pohjoisosassa. Se oli Mongolivaltakunnan eräänlainen pääkaupunki joitakin vuosikymmeniä. Sen rauniot sijaitsevat Arkhangain provinssin kaakkoisnurkassa Mongoliassa. Alueelta on löydetty merkkejä metallinvalmistuksesta, nuolenpäitä, rautapatoja, lasihelmiä, kiinalaisia kolikoita yms. == Historia == Tsingis-kaani asettui alueelle noin 1220 ja alkoi sieltä käsin johtaa Kiinan sotatoimiaan. Karakorumia on usein sanottu mongolien pääkaupungiksi, mutta oikeastaan Tsingis-kaani eli liikuteltavassa telttaleirissään kaupungin ulkopuolella, ja Karakorum toimi tämän "varsinaisen pääkaupungin" huoltotukikohtana. Tsingisiä seurannut Ögödei rakennutti Karakorumiin muurit ja linnakkeen sekä suuntasi silkkitien kaupan sinne, jolloin kaupungista tuli vähäksi aikaa maailman merkittävimpiä taloudellisia ja poliittisia keskuksia. Kublai siirsi pääkaupungin nykyisen Pekingin alueelle vuonna 1267. Sen jälkeen Karakorumista tuli provinsiaalinen kaupunki, vaikkakin pohjoinen yuan-dynastia hetkeksi siirsi pääkaupunkinsa sinne. Kiinalaiset hävittivät Karakorumin ja surmasivat sen asukkaat 1388, jolloin kaupunki ilmeisesti autioitui lopullisesti. == Lähteet == Luokka:Mongolivaltakunta
CPL

CPL voi tarkoittaa jotain seuraavista: * CPL, Cyberathlete Professional League * CPL, Combined Programming Language * Commercial Pilot License (CPL), ansiolentäjän lupakirja
Jeffrey Jey

Jeffrey Jey (s. 5. tammikuuta 1970 Lentini, Sisilia, Italia) on Eiffel 65 nimisen italodisco-yhtyeen laulaja. Hän käyttää nimeä Jeffrey Jey, koska hänen oikea nimensä Gianfranco Randone ei hänen mielestään ole kyllin mediaseksikäs. Hän syntyi Sisiliassa, mutta Randonet muuttivat Jeffreyn ollessa pieni Yhdysvaltoihin, josta he tulivat takaisin Italiaan, kun hän oli 11-vuotias. Jeffrey on ollut osallisena muun muassa projekteissa BlissTeam ja Gabry Ponte. Luokka:Italialaiset laulajat Luokka:Vuonna 1970 syntyneet Luokka:Elävät henkilöt
Anitra Ahtola

Anitra Ahtola (s. 21. heinäkuuta 1972) on suomalainen tanssikouluyrittäjä ja vuoden 1996 Miss Suomen 1. perintöprinsessa. Hänellä on oma tanssikoulu Dance Center Ani, joka on toiminut vuodesta 1999 ja on laajentunut yhdeksi pääkaupunkiseudun suurimmista tanssikouluista. Hänet on valittu Espoossa vuoden yrittäjäksi 2003 ja pääkaupunkiseudun nuoreksi yrittäjäksi 2007. Ahtola avioitui kesällä 2006 Jouni Janatuisen kanssa. Ahtolalla on edellisestä avioliitostaan Jari Komulaisen kanssa kaksi poikaa, joista toinen on tanssija Alex Komulainen. Jounilla on kaksi tytärtä, ja parilla on yhteinen tytär. Ahtolan ja Janatuisen liitto päättyi avioeroon vuonna 2012. Ahtola pääsi kunnallisvaaleissa 2008 varavaltuutetuksi Espoossa kokoomuksen listalta.Ylen kuntavaalien 2008 tulospalvelu Kunnallisvaaleissa 2012 hänet valittiin Espoon kaupunginvaltuuston jäseneksi. Vuoden 2017 kuntavaaleissa Ahtola keräsi 830 ääntä ja tuli valituksi jatkokaudelle Espoon valtuustoon.Kuntavaalit 2017 - Espoo - Valitut == Lähteet == == Aiheesta muualla == *Anitra Ahtolan kotisivu Luokka:Suomalaiset yrittäjät Luokka:Suomalaiset missit Luokka:Espoon kaupunginvaltuutetut Luokka:Kansallisen Kokoomuksen poliitikot Luokka:Vuonna 1972 syntyneet Luokka:Elävät henkilöt
Adygeisk

Adygeisk ( ; adyg. Адыгэкъалэ, Adəgăqală) on kaupunki Adygeian tasavallassa Kaukasiassa Venäjän federaatiossa. Se sijaitsee 85 kilometrin päässä Adygeian pääkaupungista Maikopista, joka on, Adygeiskin ohella, toinen Adygeian kahdesta kaupungista. Adygeisk muodostaa oman tasavallan hallinnon alaisen kaupunkipiirinsä. Asukasluvultaan Adygeisk on Adygeian kahdesta kaupungista pienempi. Kaupungissa oli 12 237 asukasta, koko kaupunkipiirissä väkeä oli maaseutuasukkaat mukaan luettuna 14 659 henkeä (vuonna 2010). == Historia == Adygeisk perustettiin vuonna 1969, koska muutamaa kuukautta aiemmin Neuvostoliiton Krasnodarin aluepiirin johdon tekemän Krsnodarin tekojärven rakentamispäätöksen seurauksena veden allejäävien maiden asukkaat piti siirtää alueelta pois. Veden alle jäi Adygeiasta kokonaan 13 ja osin 9 kylää. Kotinsa menettäneet uudelleensijoitettiin vuosina 1969–1973. Kaikkiaan tekojärven alueelta muutti pois 1957 perhettä. Vuonna 1976 Adegeiskista tuli kaupunki ja sen nimi muutettiin muotoon Teutšežsk (Теуче́жск). Alkuperäinen nimi otettiin uudelleen käyttöön vuonna 1990. ==Lähteet== ==Aiheesta muualla== Luokka:Adygeian kaupungit
Ian Thorpe

Ian James Thorpe (s. 13. lokakuuta 1982 Sydney), lempinimeltään "Thorpedo", on australialainen kilpauimari, joka voitettuaan 200 ja 400 metrin vapaauintimatkat Ateenan olympialaisissa 2004 tuli tunnetuksi yhtenä kaikkien aikojen parhaista keskimatkan uimareista. Hän on voittanut viisi olympiakultaa, enemmän kuin yksikään toinen australialainen. Ian Thorpe syntyi Mirpellassa, Sydneyn lähiössä. Hän opiskeli East Hills Boys Technology High Schoolissa. Ianin isä oli menestynyt kriketinpelaaja, mutta Iania ei kiinnostanut kriketti, vaan hän seurasi isosiskoaan Christinaa kilpauinnin pariin. Thorpe lopetti kilpauransa vuonna 2006. Alkuvuodesta 2011 hän ilmoitti tekevänsä paluun tavoitteenaan Lontoon olympialaiset 2012. Maaliskuussa 2007 ranskalaisen L'Equipe-urheilulehti uutisoi Thorpen antaneen toukokuussa 2006 positiivisen doping-näytteen. Lehden mukaan Thropen näytteistä olisi löytynyt epätavallisen suuria hormoniarvoja. Australian antidopingtoimikunta ei kuitenkaan selvittänyt asiaa siihen liittyvien epäselvyyksien vuoksi, mutta kansainvälinen uintiliitto FINA vei asian urheilun vetoomustuomioistuimen CAS:n käsiteltäväksi. Thorpe kiisti dopingin käytön ja pyrki osoittamaan että korkeat hormoniarvot johtuivat luonnollisista syistä. Elokuussa 2007 Australian antidopingtoimisto Asada vapautti Thorpen dopingepäilyistä ja marraskuussa 2007 myös FINA ilmoitti vapauttaneensa Thorpen dopingepäilyistä Thorpe kertoi heinäkuussa 2014 olevansa homoseksuaali. == Henkilökohtaiset ennätykset == * 100m vapaauinti: 48,56 * 200m vapaauinti: 1.44,06 * 400m vapaauinti: 3.40,08 * 800m vapaauinti: 7.39,44 * 200m sekauinti: 1.59,66 == Saavutuksia == === Olympiakultaa === * 2000, Sydney: 400 m vapaauinti * 2000, Sydney: 4 × 100 m vapaauintiviesti * 2000, Sydney: 4 × 200 m vapaauintiviesti * 2004, Ateena: 400 m vapaauinti * 2004, Ateena: 200 m vapaauinti === Maailmanmestari, pitkä rata === * Uinnin maailmanmestaruuskilpailut 1998, Perth: 400 m vapaauinti * Uinnin maailmanmestaruuskilpailut 1998, Perth: 4 × 200 m vapaauintiviesti * Uinnin maailmanmestaruuskilpailut 2001, Fukuoka: 200 m vapaauinti * Uinnin maailmanmestaruuskilpailut 2001, Fukuoka: 400 m vapaauinti * Uinnin maailmanmestaruuskilpailut 2001, Fukuoka: 800 m vapaauinti * Uinnin maailmanmestaruuskilpailut 2001, Fukuoka: 4 × 100 m vapaauintiviesti * Uinnin maailmanmestaruuskilpailut 2001, Fukuoka: 4 × 100 m sekauintiviesti * Uinnin maailmanmestaruuskilpailut 2001, Fukuoka: 4 × 200 m vapaauintiviesti * Uinnin maailmanmestaruuskilpailut 2003, Barcelona: 400 m vapaauinti * Uinnin maailmanmestaruuskilpailut 2003, Barcelona: 200 m vapaauinti * Uinnin maailmanmestaruuskilpailut 2003, Barcelona: 4 × 200 m vapaauintiviesti === Maailmanmestari, lyhyt rata === * Uinnin lyhyen radan maailmanmestaruuskilpailut 1999, Hongkong: 200 m vapaauinti * Uinnin lyhyen radan maailmanmestaruuskilpailut 1999, Hongkong: 4 × 100 m vapaauintiviesti == Lähteet== == Aiheesta muualla == * Thorpe KOK:n sivuilla Luokka:Australialaiset olympiavoittajat Luokka:Australialaiset uimarit Luokka:Vuonna 1982 syntyneet Luokka:Elävät henkilöt
Opel Kadett

Opel Kadett on Opelin vuosina 1936–1940 ja 1962–1993 valmistama alemman keskiluokan henkilöautomalli. Sen seuraajaksi tuli Opel Astra. == Sukupolvet == Tiedosto:Opel Kadett 1938.jpg|Opel Kadett (1936–1940) Tiedosto:Kadett-A-02.jpg|Opel Kadett A (1962–1965) Tiedosto:Opel Kadett B Westhausen 2015.JPG|Opel Kadett B (1965–1973) Tiedosto:Opel Kadett C 2dr notchback Neustadt.JPG|Opel Kadett C (1973–1979) Tiedosto:Opel Kadett D 1,3 S - Flickr - Joost J. Bakker IJmuiden.jpg|Opel Kadett D (1979–1984) Tiedosto:Opel Kadett E front 20080131.jpg|Opel Kadett E (1984–1993) == Aiheesta muualla== Kadett Luokka:C-segmentin autot Luokka:Seulonnan keskeiset artikkelit
Anti-Taurus

Anti-Taurus () on vuorijono itäisessä Turkissa, Taurus-vuoristossa lähellä Aladağin kaupunkia. Sen korkeimmat huiput ovat Demirkazik (3 756 m), Kaldi (3 734 m), Kizilkaya (3 725 m) ja Engin Tepe (3 723 m). Anti-Taurus reunustaa laajaa ylänköä 3 100 metrin korkeudessa, sen nimi on Yedigöller (Seitsemän järveä). Ylängöltä alkaa jyrkkä laakso, joka johtaa vesiputouksille ja Välimeren rannalla asti ulottuvalle metsäalueelle. Alueelle perustettiin kansallispuisto vuonna 1995.Niğde Aladağlar Republic of Turkey Ministry of culture and tourism == Lähteet == == Aiheesta muualla == Trekking Turkey - valokuvia ja kartta Luokka:Turkin vuoristot
Ulla-Christina Sjöman

Ulla-Christina Sjöman (20. maaliskuuta 1926 Helsinki – 6. joulukuuta 2019 Helsinki) oli suomalainen niin sanotun karismaattisen liikkeen saarnaaja ja sielunhoitaja. Hänet tunnetaan myös Suomen rajojen ulkopuolella. ==Elämäkerta== === Perhe ja lapsuus === Ulla-Christina Sjömanin äiti oli Margit Ascholin, joka oli kotoisin Lohjan Storön Askolan kruununkartanosta. Hänen isänsä kapteeniluutnantti Thorolf Sjöman oli Torpedovene S2:n päällikkö, joka hukkui aluksen upotessa Porin edustalla syysmyrskyssä 4. lokakuuta 1925 ennen tyttären syntymää. Sjömanin kummitäti oli Mathilda Wrede. Sjöman vietti lapsuutensa Helsingissä 1820-luvun talossa, vastapäätä Kirurgista sairaalaa. Isoäidin sisar Helmi opetti Ulla-Christinalle, että Jumala loi ihmisen työtoverikseen. Nuoruutta varjosti sota; hälytyssireenien ulvoessa kiiruhdettiin pommisuojana toimineeseen koulun vaatehuoneeseen. Pikkulottana Sjöman kutoi, paikkasi ja ompeli varusteita rintamalle ja sotakesinä hän ahkeroi työvelvollisena maatilalla Myrskylässä ja kynti peltoja traktorilla. Saarnaaja Frank Mangsin julistus Johanneksen kirkossa sai Sjömanin synninhätään, ja hän alkoi tutkia Raamattua. === Opinnot ja työ === Sjöman tuli ylioppilaaksi Nya svenska samskolanista ja valmistui Helsingin yliopiston teologisesta tiedekunnasta vuonna 1950 ja työskenteli sen jälkeen Helsingin ruotsinkielisissä seurakunnissa lehtorina. 1970-luvulla hän koki Tukholmassa hengellisen herätyksen. Hän teki siitä lähtien seurakuntatyötä keskustellen ihmisten kanssa ja rukoillen sairaiden parantumisen puolesta. Pisimpään seurakunnista Sjöman hän oli Lukas församlingin palveluksessa Munkkivuoressa, missä hän työskenteli aina eläkeikään, vuoteen 1989 asti. Ulla-Christina Sjöman aloitti rukoustyön vuonna 1974 Helsingin Luukkaan ruotsinkielisessä seurakunnassa ja saarnasi enimmäkseen Munkkivuoren kirkossa. Hän oli aikoinaan karismaattisen liikkeen käynnistäjiä Suomessa samoihin aikoihin Niilo Yli- Vainion kanssa ja oli varsin kysytty Jeesus-marsseille ja erilaisiin hengellisiin keskustelutilaisuuksiin sekä median keskusteluohjelmiin. Sjömanilla oli TV7-kanavalla esirukousohjelma Ulla-Christina Sjömanin esirukousilta ja Askel-lehdessä Rukoilemme puolestasi -esirukouspalsta. == Teoksia == Sjöman julkaisi useita kirjoja, joiden aiheina ovat rukous ja elämä yhteydessä Jumalaan. *Lähellä Herraa, Edes Oy, 1979 *Var dagar med Herren (suom. Herran seurassa) Edes Oy. *Hän kulkee vierelläsi, Edes Oy, 1980, ISBN 951-9060-11-1. *Herran seurassa, Edes Oy, 1983, ISBN 951-9060-16-2. *Herran kädessä, Edes Oy, 1986, ISBN 951-9060-22-7. *Rukoileva ihminen == Lähteet == == Kirjallisuutta == * Fernström, Kristina: Kutsumuksena esirukous: Ulla Christina Sjöman lähikuvassa. Församlingsförbundets Förlags Ab. 1992. ISBN 951-550-432-5. == Aiheesta muualla == * * TV7:n ohjelma-arkisto – kokoustaltiointeja Helsingin Munkkivuoresta. * Ulla-Christina Sjömanin muistokirjoitus Helsingin Sanomissa. Luokka:Suomalaiset uskonnolliset vaikuttajat Luokka:Suomalaiset kristilliset kirjailijat Luokka:Vuonna 1926 syntyneet Luokka:Vuonna 2019 kuolleet
Taurusvuoret

Taurusvuoret (, tunnetaan myös nimillä Ala-Dagh ja Bulghar-Dagh) on vuoristo, joka sijaitsee Anatolian ylängön eteläosassa ja seuraa Välimeren rannikkoa.http://countrystudies.us/turkey/21.htm Vuorijono alkaa lännestä Egridir-järven alueelta ja ulottuu Eufrat-joen yläjuoksulle. Monet sen huipuista ulottuvat yli kolmen kilometrin korkeuteen, korkeimpana Demirkazik (3 756 m). Kalkkikiveen on vuosisatojen kuluessa muodostunut luolia, vesiputouksia ja maanalaisia jokia. Taurusvuorten mukaan on nimetty Kuussa sijaitseva vuoristoinen alue Montes Taurus. == Lähteet == == Aiheesta muualla == Luokka:Turkin vuoristot Luokka:Seulonnan keskeiset artikkelit
Mindhunters

Mindhunters on Renny Harlinin ohjaama jännityselokuva vuodelta 2004. Elokuva kertoo seitsemästä profiloijakokelaasta, jotka viedään viimeiseen harjoitukseen eristyksissä olevalle saarelle. Elokuva on kuvattu Hollannissa vuonna 2003 ja studio (Dimension) lykkäsi ensi-iltaa monesti. Elokuva tuli loppujen lopuksi ulos Yhdysvalloissa vasta toukokuussa 2005. == Näyttelijät == == Lähteet == Luokka:Yhdysvaltalaiset jännityselokuvat Luokka:Vuoden 2004 yhdysvaltalaiset elokuvat Luokka:Renny Harlinin ohjaamat elokuvat Luokka:Sarjamurhaajaelokuvat
Laba

Laba () on 347 kilometriä pitkä joki Karatšai-Tšerkessiassa, Adygeiassa ja Krasnodarin aluepiirissä Pohjois-Kaukasiassa Venäjän federaatiossa. Laba laskee Kuban-jokeen Ust-Labinskin luona. Labaa käytetään uittoväylänä ja se soveltuu myös melontaan. Joen vettä käytetään myös kasteluun. Laban alajuoksu virtaa suhteellisen tasaisessa maastossa, ja siihen kokoontuvat kahden, korkealta vuoristosta alkavan lähdehaaran vedet. Näistä Suuri-Laba (), jonka latvoilta joen pituus lasketaan, saa alkunsa 3790 m:n korkeudesta Pšiš-vuoren jäätiköltä Karatšai-Tšerkessian ja Abhasian rajalta. Sivuhaara Pieni-Laba () alkaa Tsahova-vuoren jäätiköltä (3345 m) ja yhtyy Suureen-Labaan 214 km:n päässä Laban suulta. Luokka:Adygeian joet Luokka:Karatšai-Tšerkessian joet Luokka:Venäjän joet Luokka:Kubanin vesistö
Aktinomykoosi

Aktinomykoosi (sädesienitauti) on harvinainen yleisinfektiosairaus, jonka aiheuttavat Actinomyces-bakteerit, tavallisimmin Actinomyces israelii. Sille ovat tyypillisiä kivuliaat paiseet suussa, keuhkoissa tai ruoansulatuselimistössä. Aktinomykoosia esiintyy myös karjassa tautina, jota kutsutaan kuhmuleuaksi. Actinomyces-bakteereita luultiin aiemmin sieniksi, koska bakteerikoloniat muodostavat sienimäisiä rihmastoja. Bakteeria kutsutaan yhä yleisesti nimellä sädesieni, ja nämä bakteerit ovat anaerobisia – eli ne elävät hapettomassa tilassa ja kuolevat, jos saavat liikaa happea. Niitä elää normaalisti hampaiden ja ikenien välisissä pienissä raoissa. Ne saavat infektion aikaan vain silloin, kun ne pääsevät lisääntymään vapaasti hapettomassa tilassa. Aktinomykoosia hoidetaan yleensä penisilliinillä. == Lähteet == == Aiheesta muualla == *Lääketieteellinen Aikakauskirja Duodecim, Anna Koskela: Aktinomykoosi–syöpää muistuttava infektiosairaus, 1994;110(8):819 *Kyoto Encyclopedia of Genes and Genomes (KEGG): Actinomycosis Luokka:Tartuntataudit
Vasili Aksjonov

Vasili Pavlovitš Aksjonov (, 20. elokuuta 1932 Kazan, Neuvostoliitto – 6. heinäkuuta 2009 Moskova, Venäjä) oli venäläinen kirjailija. Aksjonovin vanhemmat joutuivat 1937 vankileirille, ja hän itse kasvoi orpokodissa. Hän valmistui lääkäriksi Leningradin lääketieteellisestä korkeakoulusta. Hän aloitti kirjallisen toimintansa Neuvostoliitossa, mutta joutui kriittisten mielipiteidensä takia lähtemään 1980 maanpakoon Yhdysvaltoihin. Hän opetti Venäjän kirjallisuutta George Masonin yliopistossa Fairfaxissa Virginiassa. Neuvostoliiton hajottua Aksjonov alkoi jälleen vierailla Venäjällä. Hän asui vaimonsa Maya Zmeulin kanssa Moskovassa. Hänellä oli asunto myös Ranskassa Biarritzissa. Maanpakolaisuuteen Aksjonovin ajoi erityisesti hänen teoksensa Ozhog ('polte'), jossa hän kuvasi kiellettyä aihetta, Stalinin ajan sortoa.Vasily Aksyonov, Penrussia Teos Volterjantsy i volterjanki ('Voltairelaismiehiä ja voltairelaisnaisia') perustuu Katariina Suuren ja Voltairen väliseen kirjeenvaihtoon. Teos sai venäläisen Booker-palkinnon vuonna 2004. Viimeiseksi jäänyt teos Redkie zemli (2007, Редкие земли, 'harvinaiset maat') on kriittisesti nyky-Venäjään suhtautuva romaani. Se on FSB:n syrjäyttämän oligarkin muotokuva ja viittaa Mihail Hodorkovskiin. Toisin kuin Aleksandr Solženitsyn ja monet muut kansallismieliset toisinajattelijat, hän edusti vapaamielistä demokratiaa kannattavaa näkemystä.Ilya Somin, Vasily Aksyonov, The Volokh conspiracy Aksjonovin trilogiasta Moskovskaja saga, on tehty televisiosarja, joka oli Venäjällä yksi katsotuimmista ohjelmista. Trilogia ilmestyi 1992 ja kertoo Stalinin terrorin alla kamppailevasta perheestä. Aksjonovilta ilmestyi kaikkiaan 20 teosta. Aksjonovin äiti oli kirjailija Jevgenija Ginzburg. == Suomennetut teokset == * Virkaveljet (Kollegi, 1960), suom. Alli Airola, Moskova: Vieraskielisen kirjallisuuden kustannusliike 1963. Sarja: Neuvostonovelleja * Matkalippu tähtiin (Zvezdnyi bile, 1961), suom. Esa Adrian, Helsinki: Tammi 1963. Sarja: Horisontti 2 * Krimin saari (Ostrov Krym, 1981), suom. Esa Adrian, Jyväskylä: Gummerus 1984 ISBN 951-20-2553-1 ; Novellit * Sesongin jälkeen, antologiassa: Neuvostoproosaa. 3, Uusimmat vuosikymmenet, valikoinut Sergei Zalygin, venäjän kielestä suom. Esa Adrian, WSOY 1979 ISBN 951-0-09401-3 * Kuumatka puolitiessä, antologiassa: Kananjumala: uutta venäläistä proosaa, toimittanut Hans Björkegren. Helsinki: Tammi 1963 * Nuoruus tanssii tähtien loisteessa (teoksesta Matkalippu tähtiin), antologiassa: Teemana tänään. 1, Uutta kohti, Helsinki: WSOY 1973 ISBN 951-0-05687-1 * Isä, suom. Markku Lahtela, julkaisussa: Parnasso, vsk. 13 (1963), nro 2, s. 112–121 * antologiassa: Kirsikankivi: Neuvostonovelleja ja -kertomuksia, toimittanut Ulla-Liisa Heino, Helsinki: Kansankulttuuri 1967 ** Koripallon ystäville ** Voitto == Lähteet == Luokka:Venäläiset kirjailijat Luokka:Neuvostoliittolaiset kirjailijat Luokka:Vuonna 1932 syntyneet Luokka:Vuonna 2009 kuolleet
Simon Whitfield

Simon St.Quentin Whitfield (s. 16. toukokuuta 1975 Kingston, Ontario) on kanadalainen triathlonisti ja olympiavoittaja. Hän on myös Australian kansalainen. Whitfield voitti kultaa Sydneyn olympialaisissa vuonna 2000 ajalla 1.48.24,02. Sydneyssä laji oli ensimmäistä kertaa mukana olympialaisissa. Hän voitti myös Manchesterin Kansainyhteisön kisoissa 2002. Ateenan olympialaisissa 2004 Whitfield oli yhdestoista ajalla 1.53.15,81. Pekingissä 2008 Whitfield sijoittui hopealle viimeisten satojen metrien hurjassa kirikamppailussa, jossa Saksan Jan Frodeno vei olympiakultaa. == Lähteet == == Aiheesta muualla == * Luokka:Kanadalaiset olympiavoittajat Luokka:Kanadalaiset triathlonistit Luokka:Vuonna 1975 syntyneet Luokka:Elävät henkilöt
Växjö

Växjö on Växjön kunnan keskustaajama Kronobergin läänissä Smålandin maakunnassa Etelä-Ruotsissa. Ruotsin taajamien joukossa Växjö on 19:nneksi suurin. Växjö on Kronobergin läänin pääkaupunki ja Växjön hiippakunnan keskuskaupunki. Växjö sai kaupunkioikeudet vuonna 1342, vaikka se oli jo aikaisemminkin ollut tärkeä kauppapaikka. Kaupunki oli itsenäinen kunta vuoden 1971 kuntauudistukseen saakka, jolloin siitä tuli osa laajempaa Växjön kuntaa. Växjössä on vuodesta 1999 lähtien sijainnut Växjön yliopisto, jossa on 14 000 opiskelijaa. Vuodesta 2010 lähtien Växjön yliopisto on ollut osa Linné- yliopistoa. Växjössä on myös Ruotsin ainoa lasimuseo. Huippu-urheilija Carolina Klüft on syntynyt Växjössä. Myös The Arkin keulakuva Ola Salo on kotoisin Växjöstä. ==Väestönkehitys== ==Kaupunginosat== Växjössä on seuraavat kaupunginosat:http://www.vaxjo.se/vaxjo_templates/Page.aspx?id=1599 Växjö kommun, Folkmängd i Växjös stadsdelar * Teleborg * Hovshaga * Araby * Norr * Väster * Öster * Söder * Högstorp * Sandsbro * Öjaby * Centrum * Räppe * Hov * Danneborg * Östra Lugnet * Dalbo * Biskopshagen * Vikaholm * Dalbostrand * Bergsnäs ==Kuvia== Kuva:20090811_Växjö_1,_Dom.JPG|Växjön tuomiokirkko. Kuva:LA2-vx06-fangelse.jpg|Entinen vankilarakennus. Kuva:Frontal_view_of_ruins_from_the_main_land..jpg|Kronobergin linnanrauniot. == Urheilu == Växjöstä ovat kotoisin jalkapalloseura Östers IF ja jääkiekkoseura Växjö Lakers. ==Media== Sanomalehti Smålandsposten ilmestyy kuudesti viikossa ja paikallislehti Växjöbladet Kronobergaren kerran viikossa. ==Lähteet== ==Aiheesta muualla== * Växjön kunnan Internet-sivut Luokka:Ruotsin kuntien keskustaajamat Luokka:Ruotsin kaupungit *
Ekvatiivi

Ekvatiivi on muun muassa turkkilaisille kielille ja sumerille ominainen sijamuoto, joka ilmaisee samankaltaisuutta tai tapaa. Sumerissa ekvatiivi muodostetaan päätteellä -gim/-gin7: ”é-hur-saĝ-gin7 im-mú-mú-ne” (’He laittoivat temppelin nousemaan vuoren lailla’). Osseetissa ekvatiivi muodostetaan päätteellä -ay: ”фæтау” (’nuolen lailla’), ”Ницы фенæгау йæхи акодта” (’Hän ei ollut näkevinään mitään’) Myös suomessa puhutaan ekvatiivista vertailuasteena: ”hänen ikäisensä”. Luokka:Sijamuodot
Gästrikland

Gästrikland (joskus myös Genealogia.fi viitattu 17.8.2011) on yksi Ruotsin maakunnista. Se sijaitsee Keski-Ruotsissa Norlannin pääalueella. Gästriklandin pinta-ala on 4 181,0 km². Vuoden 2011 lopussa maakunnassa oli 148 714 asukasta, joten väentiheys oli 35,6 asukasta neliökilometriä kohti. Luonnonmaantieteellisesti ilmaistuna maakunta sijaitsee Pohjanlahden länsirannikolla. Gästriklandin naapurimaakuntia ovat Uplanti, Västmanland, Taalainmaa sekä Hälsingland. Maakunnan korkein kohta on Lustigknopp, joka kohoaa 402 metrin korkeuteen. Maakunnan suurin järvi on puolestaan Storsjön (74 km²) ja suurin kaupunki on Gävle. Gästriklandin maakuntalintu on metso. Prinsessa Madeleine on Gästriklandin herttuatar. ==Kunnat== * Gävlen kunta * Hoforsin kunta * Ockelbon kunta (osa kuuluu myös Hälsinglandiin) * Sandvikenin kunta * Tierpin kunta (pieniltä osin) ==Väestönkehitys== ===Väestö lääneittäin=== Gästriklandissa oli vuoden 2011 lopussa yhteensä 148 714 asukasta, jotka jakaantuivat eri lääneihin seuraavasti: Lääni Väkiluku (31.12.2011) % Gävleborgin lääni 147 434 99,1 Uppsalan lääni 1 280 0,9 Kaikki läänit kuuluvat maakuntaan vain osittain. ==Kuvia== Kuva:Färnebofjärden_view_from_Skekarsbo_tower.jpg|Färnebofjärdenin kansallispuistoa Gästriklandin etelärajalla. Kuva:Mellansjön_02_cropped.jpg|Mellansjönin järvi Gävlen kunnassa. == Lähteet == == Aiheesta muualla == * VisitSweden - Ruotsin matkailun virallinen verkkosivusto Luokka:Gävleborgin lääni Luokka:Ruotsin maakunnat
Mikaela

Mikaela on naisen etunimi, sisarnimi miehen nimelle Mikael. Feminiininen muoto Mikaela ei Suomessa ole kovin yleinen; sitä käyttävät lähinnä suomenruotsalaiset. Muissa kielissä nimi on usein muodossa Michaela. Suomessa nimi Mikaela on 1900-luvun alusta vuoden 2019 loppuun mennessä annettu 6468 naiselle ja alle kymmenelle miehelle. Mikaelan nimipäivä on sekä suomen- että ruotsinkielisen kalenterin mukaan 29. syyskuuta, vanha mikkelinpäivä. == Tunnettuja Mikaela-nimisiä henkilöitä == * Mikaela, Unelma Röpelinen, Lintulan luostarin igumenia * Mikaela Fabricius-Bjerre, o.s. Lindh, suomalainen kouluratsastaja * Mikaela Frondelius, suomalainen jalkapalloilija * Mikaela Ingberg, suomalainen keihäänheittäjä * Mikaela Knapp, ruotsalainen näyttelijä ja henkilöohjaaja * Mikaela von Koskull, suomalainen purjehtija * Mikaela Löfbacka, vietnamilais-suomalainen kilpakävelijä * Mikaela Löfroth, suomalainen valokuvaaja * Mikaela Mayer, yhdysvaltalainen nyrkkeilijä * Mikaela Nylander, suomalainen kansanedustaja (RKP) * Mikaela Shiffrin, yhdysvaltalainen alppihiihtäjä * Mikaela Soratie, suomalainen kouluratsastaja * Mikaela Sundström, suomenruotsalainen juristi ja kirjailija * Mikaela Taivassalo, suomalainen kirjailija * Mikaela Tillander, suomalainen televisiojuontaja * Mikaela Tommy, kanadalainen alppihiihtäjä * Mikaela Valtersson, ruotsalainen poliitikko (Vihreä) * Mikaela Wulff, suomalainen kilpapurjehtija * Mikaela Åhlin-Kottulinsky, ruotsalainen kilpa-autoilija == Lähteet == Luokka:Etunimet
Mona

Mona on naisen etunimi. Se on lyhenne nimestä Monika (Monica). Italiassa Mona tai Monna on lyhenne sanasta madonna. Vanhoissa germaanisissa kielissä Mona lienee tarkoittanut myös Kuuta. Suomessa nimi Mona on vuoden 2019 loppuun mennessä annettu noin 2880 henkilölle. Nimi on Suomessa käytössä myös muodossa Moona. == Nimipäivä == Monan nimipäivä on suomenruotsalaisen ja vuodesta 2025 lähtien myös suomen­kielisen kalenterin mukaan 15. kesäkuuta. == Tunnettuja Mona-nimisiä henkilöitä == * Mona Awad (s. 1978), kanadalainen kirjailija * Mona Barthel (s. 1990), saksalainen tennispelaaja * Mona Bling, oik. Mona Kuoppamaa (s. 1992), suomalainen toimittaja ja feministi * Mona Brorsson (s. 1990), ruotsalainen ampumahiihtäjä ja viestin olympiavoittaja * Mona Carita, oik. Carita Virkkunen (s. 1962), suomalainen iskelmälaulaja * Mona Dahle (s. 1970), norjalainen käsipalloilija * Mona Hofland (1929–2010), norjalainen näyttelijä ja laulaja * Mona Juul (s. 1967), tanskalainen poliitikko * Mona Kortelampi (s. 1966), suomalainen freelancenäyttelijä * Mona Leo, aik. Ehrström-Enckell (1903–1986), suomenruotsalainen kirjailija ja nukketeatteritaiteilija * Mona Løseth (s. 1991), norjalainen alppihiihtäjä * Mona Malm (1935–2021), ruotsalainen näyttelijä * Mona Marshall (s. 1947), yhdysvaltalainen ääninäyttelijä * Mona McSharry (s. 2000), irlantilainen uimari * Mona Mörtlund (s. 1957), ruotsalainen kirjailija ja kääntäjä * Mona- Liisa Nousiainen, o.s. Malvalehto (1983–2019), suomalainen maastohiihtäjä ja harmonikansoittaja * Mona Nørgaard (s. 1948), tanskalainen suunnistaja * Mona- Lisa Pursiainen (1951–2000), suomalainen pikajuoksija * Mona Røkke (1940–2013), norjalainen poliitikko, ministeri ja maaherra * Mona Sahlin (s. 1957), ruotsalainen poliitikko ja ministeri * Mona Schalin (s. 1954), suomalainen arkkitehti * Mona Seefried (s. 1957), itävaltalainen näyttelijä == Kuvitteellisia Mona-nimisiä henkilöitä == * Mona, Frendit tv-sarjan Rossin tyttöystävä * Mona, Mikko Niskasen elokuvassa Mona ja palavan rakkauden aika * Mona Simpson, tv-sarjassa Simpsonit * Mona Vanderwaal, Sara Shepardin kirjasarjassa Valehtelevat viettelijät ja siihen perustuvassa samannimisessä televisiosarjassa == Nimen muita merkityksiä == * Mona, Rosa-yhtyeen vuoden 2011 kevääseen saakka ollut nimi * Mona Lisa, Leonardo da Vincin kuuluisa maalaus (esittänee Lisa Gherardinia, tässä yhteydessä Mona on titteli) == Lähteet == == Aiheesta muualla == Luokka:Etunimet
Terminatiivi

Terminatiivi on paikallissija eräiden kielten kieliopissa. Terminatiivi ilmaisee johonkin menemistä eli päätymistä. Suomessa sitä vastaa apusanoilla saakka tai asti luotava rakenne, eli "niin kauas kuin, muttei yhtään edemmäs". Nykysuomessa terminatiivia ei ole, toisin kuin monissa sen sukukielissä kuten virossa ja unkarissa. Jossakin suomen kielen historian vaiheessa se mahdollisesti on ollut. Kalevalassa esiintyvä ja nykysuomenkin ilmauksessa kaikki tyynni jäänteenä säilynyt adverbi tyynni on mahdollisesti tyvi-sanan terminatiivi (tyvi > tyvennik, josta äänteenmukauksien kautta tyynni, tarkoittaen tyveen asti eli kokonaan). Kalevalassa on muitakin terminatiivisia sanamuotoja, mm. sini ~ kuni (siihen asti ~ kuhun asti). Esimerkiksi 31. runossa, jossa Kullervo on kasken kaadannassa ja hakatessaan puita niin, että kirveestä lähtee viheltävä ääni, sanoo: :"Sini kaski kaatukahan, :Koivu solki sortukahan, :Kuni ääni kuulunevi, :Kuni vierrevi vihellys!" Viron kielessä terminatiivi luodaan päätteellä -ni. Esimerkkejä terminatiivin käytöstä virossa: *majani 'taloon asti' *õhtuni 'iltaan saakka' *jõeni 'joelle saakka' *kella kuueni 'kello kuuteen asti' Unkarissa terminatiivin pääte on -ig: * házig 'taloon asti' * reggeltől estig 'aamusta iltaan' Myös livvin kielessä esiintyy terminatiivi: *Toizeh vuodessah sorrettu meččü kuivi. ’Toiseen vuoteen saakka kaadettu metsä kuivuu.’ (Рягоев: 1969, 142.) *Kondii se ajoi jäl’l’es händü pellon perillessäh. ’Karhu ajoi takaa häntä peltoon saakka.’ (Рягоев: 1969, 142.) Rodionova s. 38–39. Suomalais-ugrilaisten kielten lisäksi sijamuoto tunnetaan ainakin sumerin kielestä. ==Lähteet== Aleksandra Rodionova: Livvin postpositiosijoista, teoksessa Tutkielmia vähemmistökielistä Jäämereltä Liivinrantaan, Vähemmistökielten tutkimus- ja koulutusverkoston tutkimusraportti V, Toim. Olga Haurinen ja Helena Sulkala, Humanistinen tiedekunta, Suomen kielen, informaatiotutkimuksen ja logopedian laitos, Oulun yliopisto, 2006. Raportin verkkoversio ===Viitteet=== Luokka:Sijamuodot